Pokyny pre spracovanie semestrálnej práce z predmetu Trestné právo procesné II. - externisti

1. Princíp nemo tenetur se ipsum accusare
2. Neprípustnosť trestného stíhania
3. Princíp legality a oportunity
4. Väzba a jej trvanie
5. Domová prehliadka
6. Zadržanie
7. Neprípustnosť a nezákonnosť dôkazu
8. Zásada kontradiktórnosti v kontexte výsluchov svedkov v trestnom konaní
9. Výsluch osobitne zraniteľnej obete v trestnom konaní
10. Agent
11. Dohoda o vine a treste
12. Dozor prokurátora v prípravnom konaní
13. Preskúmanie a predbežné prejednanie obžaloby
14. Sťažnosť v rámci rozhodovania o väzbe
15. Dovolanie – dovolacie dôvody a oprávnené osoby
16. Postup v rámci tzv. superrýchleho konania

Inštrukcie k spracovaniu semestrálnej práce:

* rozsah 4 strany čistého textu (bez titulnej strany)
* typ písma Times New Roman, veľkosť 12, riadkovanie 1,5, zarovnanie textu do bloku
* názvy tém sú uvedené ako všeobecné názvy – názvy je možné upraviť (napr. Princíp nemo tenetur se ipsum accusare v rozhodovacej činnosti slovenských a zahraničných súdnych orgánov), ale nie je možné týmto spôsobom konkrétnu tému rozšíriť
* vzor titulnej strany je uvedený v prílohe

Vecná stránka spracovania semestrálnej práce:

* nemalo by ísť o prepis učebnice Trestného práva procesného
* čerpať je možné aj z článkov, ktoré sú zverejnené na internete, napr. [www.pravnelisty.sk](http://www.pravnelisty.sk)
* práca by mala byť spracovaná za použitia rozhodovacej činnosti súdnych orgánov
* osobitne sa bude posudzovať využívanie judikatúry
* rozhodnutia je možné čerpať aj z databázy www.judikáty.info

Adresa, na ktorú sa budú zasielať spracované semestrálne práce: ivan.simovcek@truni.sk

Termíny na zaslanie semestrálnej práce:

* študenti zašlú semestrálnu prácu do termínu, ktorý si zvolia v rámci Maisu – v Maise bude vypísaných niekoľko termínov, ktoré slúžia na to, aby si študenti mohli rozvrhnúť odovzdávanie jednotlivých semestrálnych prác na celé skúškové obdobie obdobne, ako sa to robí pri ústnych skúškach
* v Maise sa externí študenti prihlásia výlučne na termín s popiskou skúšajúceho prof. Šimovčeka
* termíny vypísané v Maise nebudú kapacitne obmedzené – prihlásiť sa však na niektorý termín musí každý jeden študent

Príloha

Trnavská univerzita v Trnave

Právnická fakulta

NÁZOV TÉMY PRÁCE

meno a priezvisko autora práce

ročník

2020